פירוט סדרת הרצאות ומפגשי העשרה בנושא איכות הסביבה
מרצה – עופר ניסים

 - מים ותקנות לאיכות מי שתייה
.ההרצאה תעסוק בנושא פרישת מקורות המים של ישראל וניצולם וכן בתקנות למי שתייה בישראל ובעולם, פתרונות למחסור הגדל במשאב הקריטי הנ"ל, מערכות טיהור וסינון ביתי, מים מינראליים, איכויות מים למגזרים השונים.
 
- פרוייקטים סביבתיים 
ההרצאה תעסוק בסקירת הנעשה בארץ ובעולם בתחום מבני ענק ופרוייקטים בעלי השפעה סביבתית כגון - סכר אסואן והשפעותיו , מבני העל בדובאי וניתוח פרוייקטים ישראליים עכשוויים ועתידיים כגון - ים המלח והפתרונות המוצעים להצלתו , הנחת קו גז לצפון , עיר הבהד"ים ופרויקטים מרכזיים כמו שדה תעופה חדש לאילת, נמל עמוק מים ורכבת לאילת, כביש 6 , שיקום נחלים ועוד.
 
 - איכות אויר ותקנות למדידת איכות האויר
ההרצאה תעסוק בהבנת המושגים והמדדים השונים שנדגמים  , זיהומי אויר ראשוניים ושניוניים, שערוריית האסבסט בצפון ופעילותם החריגה של מפעלים, ,חוק אויר נקי לישראל והשפעת האקלים ומזג האויר על תהליכי פיזור מזהמים בישראל.



  - פסולת מוצקה ופארק אריאל שרון 
ההרצאה תעסוק בניתוח מקורות האשפה בישראל ובפתרונות הקיימים ומוצעים לסילוקה ,תמ"א 16, פארק איילון וחירייה ,שיקום הר הזבל, כיצד הפך ההר ממפגע סביבתי לדוגמה מקומית ובינלאומית, שיטות לטיפול באשפה ביתית.

  - אנרגיות מתחדשות ומשק האנרגיה בישראל
ההרצאה תסקור את משק האנרגיה בישראל, השקעות המדינה בפרויקטים סביבתיים אל מול הצורך לעמוד מול חברת החשמל וגופי חיפוש גז, נפט ופצלי שמן, ניסיונות לפתח בארץ שוק למקורות אנרגיה חליפיים , שוק האנרגיות המתחדשות בערבה והנעשה בארץ ובעולם.

 –מגוון המינים הביולוגיים
ההרצאה תעסוק בבעיות שיוצרת תופעת ההתחממות הגלובאלית ותופעת העמעום והמדבור על העולם ואזורנו בפרט, נדידות והכחדות של צמחיה ובעלי חיים ופלישתם של מינים ביולוגיים המפרים את האיזון.

· ההשלכות הסביבתיות של פיתוח אי שוויוני בסין והודו
השינויים שחווה יבשת אסיה בשלוש העשורים האחרונים באים לידי ביטוי כלכלי בעל השפעה גלובאלית, אך הפיתוח המואץ יוצר תופעות סביבתיות המאיימות על מדינות אלו ועל העולם כולו – זיהומי מים קשים, איכות אויר ירודה ותמותה גוברת, גשם חומצי והפרת האיזון והיכולת לייצר מזון – ההרצאה תעקוב אחר השינויים והשפעותיהם בכל הרמות.



· אנרגיה גרעינית לישראל –שיקולים ביטחוניים , סביבתיים
במרדף אחר הצורך לספק ביקושים לאנרגיה למספר תושבים הולך וגדל מועלה תדיר נושא האנרגיה הגרעינית כפתרון, ההרצאה תסקור את הנעשה בעולם בתחום, מהם היתרונות של אנרגיה זו אל מול הסכנות וישימות הפרויקט בארץ. 

· התפלת מים בישראל – שיטות טיפול במים, יתרונות וחסרונות, עלויות כלכליות והשפעות סביבתיות.
המחסור ההולך וגדל במשאב המים והקשיים בניהולו לאורך השנים הובילו לפיתוחים שונים ביניהם שיטות שונות להתפלה ומיחזור מים, ההרצאה תעסוק בפתרונות השונים שהועלו לאורך השנים, עלותם, בעיות סביבתיות העולות מהן ומהו המחיר שאנו כאזרחים משלמים על כך.

· כריית פוספטים ופצלי שמן בשדה בריר ובחבל עדולם.
המחסור החריף העתידי במקורות אנרגיה והצורך הנראה לעין לפתח מקורות חליפיים מוביל לויכוח סביבתי –כלכלי באשר לנחיצות פיתוחם של מכרות פוספטים בדרום והפקת נפט מפצלי שמן בשיטות ייחודיות בחבל עדולם –ההרצאה תסקור את הנעשה בשטח ואת שיטות ההפקה אל מול המאבקים הסביבתיים באזור.

· שמורת הטבע ילוסטון – האסון הסביבתי הבא.
במערבה של מדינת וויומינג בארה"ב וכחלק משרשרת הרי הרוקי'ס שוכנת שמורת הטבע המוכרזת הראשונה בעולם, אך מתחת לאגם שלה הולך ונבנה הר געש המאיים להיות האסון הסביבתי הבא. ההרצאה תסקור את אופיו של האזור מבחינה גיאולוגית ואת השיטות למעקב והיערכות להתפרצות אלימה וקרובה.


· תשתיות תחבורה בישראל ותכנון אורבאני.
פיתוח נרחב ובנייה מואצת בשילוב עם מספר כלי רכב גדל מאיימים ליצור קריסה במערך התחבורה הארצי –כיצד יראה העתיד התחבורתי? להיכן תגיע הרכבת, שבילי אופניים ואולי העתיד בכלל ברכבל?
· בניה ירוקה בארץ ובעולם
הצורך במזעור הפגיעה בטבע בשילוב עם עקרונות בניה וחיים איכותיים יצרו מונח חדש אשר לעיתים בינו ובין הנראה לעין קיימים הבדלים – ההרצאה תסקור את נושא הבניה הירוקה בישראל לעומת המערב, את תקן 5282 ו 5281,עלויות, תציג פרויקטים ירוקים בארץ וכמובן כיצד ייראו שכונות העתיד.

· השילוש הקדוש – רכבת, שדה תעופה ונמל ימי חדש לאילת והערבה – חזון השער הדרומי לישראל
שינוי דרמטי בהעברת מרכז כובד כלכלי דרומה ייתן תנופת פיתוח לנגב ולערבה, יספק מקומות תעסוקה חדשים ויעזור לפיזור האוכלוסייה אבל טומן בחובו גם השפעות סביבתיות שטרם נבדקו וייתכן אף פגיעה כלכלית בשכונותינו.
 
· הרי געש בגולן תופעות טבע ייחודיות 
פעילות וולקנית שהחלה לפני כ-5 מליון שנה, שינתה את פני האזור ויצרה את רמת הגולן, אך הותירה גם תופעות ייחודיות בנוף – מדוע כיוון הלועות פונה לצפון מערב, מדוע המצפנים מורים דרומה? כיצד נוצרה הג'ובה הגדולה, האם צפויה התפרצות נוספת בקרוב?




· רעש וקרינה
בעולם שבו מספר מקורות הרעש והקרינה גדל והולך, אנו חשופים לפגיעה בלתי הפיכה בשמיעה ובבריאות –ההרצאה תסקור את מקורות הרעש והקרינה ותעסוק במושגי ייסוד בקרינה מייננת ובלתי מייננת, שיטות לצמצום מפגעים, טלפונים סלולאריים ומתקני גישה ואנטנות עוד.

· תמא" 38, פינוי בינוי ותוכניות להיערכות לרעידות אדמה בישראל.
כמדינה היושבת על קו שבר גיאולוגי פעיל, עניין של רעידת אדמה הינו עניין של זמן –ההרצאה תסקור את שיטות ההתמודדות נגד רעידת אדמה, יתרונות וחסרונות, שיקולים סביבתיים בציפוף הערים, מכשולים בדרך אל היעד.

· טיפול בשפכים
רכיב המים בשפכים הוא העיקר ובמדינה שבה המחסור במשאב זה הנו קריטי הצליחו לפתח שיטות טיהור, ליטוש וטיפול בשפכים אשר הפכו את ישראל למובילה בעולם בקנה מידה ענקי – ההרצאה תסקור את השיטות הקיימות, בעיות הבוצה, כיצד מתבצעים התהליכים הלכה למעשה במתקן כמו השפד"ן וכיצד נמכרת הטכנולוגיה הישראלית בעולם.
· מים, הנדסה גנטית ותעשיית המזון 
האם הנדסה גנטית והשבחת זנים הינה טעות או שמא פתרון לבעיות המזון והמים בעולם? ההרצאה תעסוק במהפכה הירוקה, פיתוח זנים עמידים, שיטות לצמצום ההשקיה והגדלת יבולים, מחסן הזרעים העולמי לשעת חירום והמזון אותו אנו צורכים והשפעתו על הסביבה.

